
Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi, 12 straipsnio 1 dalimi ir 14 straipsnio 1  dalies1  punktu, Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Jurbarko rajono savivaldybės tarybos 2014  m. lapkričio 27 d. sprendimu Nr. T2-338 „Dėl Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos“, 9.1 ir 16.1 papunkčiais, atsižvelgdama į Klausučių kultūros centro 2026 m. birželio 8 d. raštą Nr. SD-14 „Dėl savivaldybės nekilnojamojo turto panaudos sutarties pratęsimo“, Jurbarko rajono savivaldybės taryba n u s p r e n d ž i a:
1. Perduoti panaudos pagrindais Klausučių kultūros centrui Jurbarko rajono savivaldybei nuosavybės teise priklausančias 647,30 kv. m negyvenamąsias patalpas su bendro naudojimo patalpomis, esančias adresu:  Liepų g., 1, Juodaičių k., Jurbarko r. sav. (nekilnojamojo turto kadastro duomenų registracijos Nr. 95/6633, 1C2p pastate, unikalus Nr. 9497-5005-1013, patalpos pirmame aukšte, pažymėtos indeksais: 1 – 49,01 kv. m, 4 – 9,53 kv. m, 5 – 5,98 kv. m, 11 – 340,99 kv. m, 12  – 10,19 kv. m, 13 – 13,90 kv. m, 14 – 2,57 kv. m, 15 – 2,22 kv. m, 16 – 1,29 kv. m, 17 – 25,02  kv.  m, 36 – 32,26 kv. m, 37 – 154,34 kv. m), Klausučių kultūros centro Juodaičių skyriaus veiklai.
	2. Įgalioti Jurbarko rajono savivaldybės administracijos direktorių pasirašyti panaudos sutartį ir kitus dokumentus, susijusius su sprendimo 1 punkte nurodyto turto panauda.
	3. Nustatyti patalpų panaudos sutarties terminą – iki 2036 m. birželio 1 d.
	Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos administracinių ginčų komisijos Kauno apygardos skyriui (A. Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.

AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO „DĖL PATALPŲ PERDAVIMO KLAUSUČIŲ KULTŪROS CENTRUI“   PROJEKTO


2026 m. birželio 10 d.
Jurbarkas


	1. Parengto projekto tikslai ir uždaviniai.

	Perduoti patalpas panaudos pagrindais Klausučių kultūros centrui.

	2. Kaip šiuo metu yra sureguliuoti projekte aptarti klausimai.

	Patalpomis naudojosi Klausučių kultūros centras. Jurbarko rajono savivaldybės tarybos 2010 m. 
birželio 23 d. sprendimu Nr. T2-188 patalpos perduotos Klausučių kultūros centrui. Panaudos sutartis baigėsi 2025 m. liepos 1 d.

	3. Kokių pozityvių rezultatų laukiama.

	Priėmus sprendimą bus užtikrintas Klausučių kultūros centro Juodaičių skyriaus veiklos vykdymas ir sudarytos sąlygos toliau teikti kultūros paslaugas vietos bendruomenei. 

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Neigiamų priimto sprendimo projekto pasekmių nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Jurbarko rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašas, patvirtintas Jurbarko rajono savivaldybės tarybos 2014 m. lapkričio 27 d. sprendimu Nr. T2-338

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra

	7. Ar reikalingas projekto antikorupcinis vertinimas.
Individualaus pobūdžio teisės akto projektui antikorupcinis vertinimas nereikalingas

	8. Projekto iniciatorius, autorius ar autorių grupė.

	Klausučių kultūros centras, Infrastruktūros ir turto skyrius

	9. Kiti, autorių nuomone, reikalingi pagrindimai ir paaiškinimai.
Nėra

	10. Sprendimas įteikiamas (kam ir kiek egz.).

	Rengėjai, Klausučių kultūros centrui po 1 egz.

